Video: Kinders hang by venster uit om leeus af te neem‘n Skermskoot van die video ŉ Video wat wys hoe twee jong kinders by ŉ voertuig uithang terwyl twee leeus sowat 3 m van hulle af in die teerpad lê in die Krugerwildtuin is op Youtube gelaai. Die video maak opslae op sosiale netwerke en volg kort nadat twee toeriste se motor deur ŉ olifantbul in die Krugerwildtuin aangeval is. Die olifant is doodgeskiet. In die nuutste video hang twee jong kinders by ŉ voertuig uit en neem die leeus af wat voor hulle in die pad lê. Die leeumannetjie staan dan skielik brullend op voor hy en die wyfie wegstap. Op die video verskyn daar ŉ kassie met die woorde: “Wees asseblief verantwoordelik. Deel asseblief die video om besoekers te waarsku. Dankie.” Die video is reeds meer as 36 000 keer gekyk.